**บทคัดย่อ**

**ชื่อเรื่องที่ศึกษา** การศึกษาผลการใช้ชุดกิจกรรมการเรียนรู้ตามกระบวนการสืบเสาะหาความรู้

หน่วยการเรียนรู้ที่ 3 เรื่อง ระบบประสาทและอวัยวะรับสัมผัส รายวิชา ชีววิทยา1

รหัสวิชา ว30241 ชั้นมัธยมศึกษาปีที่ 4 โรงเรียนน้ำดิบวิทยาคม

**ชื่อผู้ศึกษา** นางรัตนา อู่อรุณ

**ปีที่ศึกษา** 2555

 การศึกษาผลการใช้ชุดกิจกรรมการเรียนรู้ตามกระบวนการสืบเสาะหาความรู้ หน่วยการเรียนรู้ที่ 3 เรื่อง ระบบประสาทและอวัยวะรับสัมผัส รายวิชา ชีววิทยา1 รหัสวิชา ว30241 ชั้นมัธยมศึกษาปีที่ 4 ครั้งนี้มีวัตถุประสงค์ (1) เพื่อสร้างและหาประสิทธิภาพของชุดกิจกรรมการเรียนรู้ ให้มีประสิทธิภาพตามเกณฑ์ 80/80 (2) เพื่อพัฒนาผลสัมฤทธิ์ทางการเรียนของนักเรียนชั้นมัธยมศึกษาปีที่ 4 ที่เรียนโดยใช้ชุดกิจกรรมการเรียนรู้และ (3)เพื่อศึกษาความพึงพอใจของนักเรียนชั้นมัธยมศึกษาปีที่ 4 ที่มีต่อการใช้ชุดกิจกรรมการเรียนรู้ที่พัฒนาขึ้น

 ประชากรที่ใช้ในการศึกษาครั้งนี้ คือ นักเรียนชั้นมัธยมศึกษาปีที่ 4 โรงเรียนน้ำดิบวิทยาคม ภาคเรียน ที่ 2 ปีการศึกษา 2555 จำนวน 62 คน เครื่องมือที่ใช้ในการศึกษา ได้แก่ (1) ชุดกิจกรรมการเรียนรู้ (2) คู่มือการใช้ชุดกิจกรรมการเรียนรู้ (3) แบบทดสอบวัดผลสัมฤทธิ์ทางการเรียน (4) แบบสอบถามความพึงพอใจของผู้เรียนที่มีต่อการจัดการเรียนรู้โดยใช้ชุดกิจกรรมการเรียนรู้ และ (5) แผนการจัดการเรียนรู้ หน่วยการเรียนรู้ที่ 3 เรื่อง ระบบประสาทและอวัยวะรับสัมผัส รายวิชา ชีววิทยา1 รหัสวิชา ว30241 สถิติที่ใช้ในการศึกษาและวิเคราะห์ข้อมูลโดยการหาค่าประสิทธิภาพของนวัตกรรม (E1/E2) ค่าเฉลี่ย  และส่วนเบี่ยงเบนมาตรฐาน 

 ผลการศึกษาพบว่า ชุดกิจกรรมการเรียนรู้ตามกระบวนการสืบเสาะหาความรู้ หน่วยการเรียนรู้ที่ 3 เรื่อง ระบบประสาทและอวัยวะรับสัมผัส รายวิชา ชีววิทยา1 รหัสวิชา ว30241 ของนักเรียนชั้นมัธยมศึกษาปีที่ 4 ที่สร้างขึ้นทุกชุดมีประสิทธิภาพสูงกว่าเกณฑ์มาตรฐานที่กำหนด 80/80 นักเรียนมีผลสัมฤทธิ์ทางการเรียนสูงขึ้น โดยมีค่าเฉลี่ยคะแนนหลังเรียนสูงกว่าคะแนนเฉลี่ยก่อนเรียน ร้อยละ 55.45 และนักเรียนมีความพึงพอใจต่อการเรียนโดยใช้ชุดกิจกรรมการเรียนรู้ในภาพรวมอยู่ในระดับมาก มีค่าเฉลี่ยเท่ากับ 3.88 ส่วนเบี่ยงเบนมาตรฐานเท่ากับ 0.71